ועדת הפנים והגנת הסביבה, כנסת 19, פרוטוקול מספר 316, 2014-06-23 14:00

מירי רגב: חברים, אני רוצה לפתוח את הדיון בסוגיית הכותל הקטן.

מירי רגב: אני מודה לשר שהוא נמצא פה, למפכ"ל המשטרה, לממ"ז ירושלים כמובן ולקצינים שנמצאים כאן, לרב הכותל שנמצא פה ולחברים שהגיעו לטובת הדיון הזה.

מירי רגב: הדיון הזה בסוגיית הכותל הקטן הוא כבר דיון שלישי.

מירי רגב: היינו שם כוועדה בסיור כדי לראות מה קורה בכותל הקטן.

מירי רגב: לכולם ברור שהכותל הקטן הוא חלק מהכותל המערבי.

ג'מאל זחאלקה: לא לכולם ברור, זה רק לך.

מירי רגב: זה התשובה שקיבלנו מלשכת ראש הממשלה: הכותל הקטן הוא חלק מהכותל המערבי.

מירי רגב: ולכן, מי שאמור לטפל בכותל הקטן כחלק מאותו כותל מערבי זה מי שיש לו אחריות על הכותל המערבי.

מירי רגב: קרי, הרב רבינוביץ שנמצא פה.

מירי רגב: האחריות שלך היא לטפל בכותל המערבי ובכותל הקטן כשבע

מירי רגב: צם זה רצף אחד שאמור לאפשר ליהודים שמאמינים, או גם למוסלמים שמאמינים, לבוא ולהתפלל בכותל.

מירי רגב: מי שרוצה ומי שמאמין יכול להתפלל בכותל המערבי ובכותל הקטן.

מירי רגב: אני ביקרתי בכותל הקטן וראיתי מה קורה שם - שמשתינים על הכותל הקטן, שיש זבל על הכותל הקטן, ותיארתי לעצמי שאף אחד לא רוצה שכך יתייחסו למקום הקדוש שלו.

מירי רגב: ניסיתי לבדוק האחריות של מי לטפל במתחם הזה של הכותל הקטן.

מירי רגב: האחריות היא כמובן של מי שאחראי על הכותל המערבי.

מירי רגב: כמו שהוא מטפל בכזאת עקביות בכותל המערבי, כך הוא צריך לטפל גם בכותל הקטן.

מירי רגב: נוצר ויכוח בעניין הפיגומים שיש על הכותל הקטן.

מירי רגב: יש שם פיגומים, מין קיר כזה, ואני שמחה שהשר, לאור זה שאני העברתי לך את הבקשה גם שיניתי את הדיון אז.

מירי רגב: ביקשתי שתראה את זה.

מירי רגב: אמרת: אני רוצה לראות את זה בעיניים.

מירי רגב: אני מעריכה את זה מאוד שירדת וראית את זה במקום.

מירי רגב: נמצא פה נציג משרד החוץ?

מירי רגב: איפה אתה?

<דוד גוברין: כן, נמצא.

מירי רגב: תודה.

מירי רגב: רצינו שהכותל הקטן ינוקה ויישאר נקי עד כמה שניתן בדיוק כמו הכותל המערבי.

מירי רגב: שאלנו את משרד החוץ האם יש בעיה עם הכותל הקטן, האם יש בעיה להוריד את הפיגומים בכותל הקטן.

מירי רגב: נציג משרד החוץ שאחראי על הקשר עם ירדן אמר: בהסכמים שלנו מול ירדן אין שום התייחסות לכותל הקטן.

מירי רגב: הר הבית זה הר הבית, אנחנו עומדים בסטטוס-קוו של הר הבית.

מירי רגב: כל מה שקשור לכותל המערבי ולכותל הקטן הוא באחריות ממשלת ישראל.

מירי רגב: דיברתי עם המפכ"ל ארוכות.

מירי רגב: אמר לי המפכ"ל: יש החלטה מדינית שלא מורידים את הפיגומים.

מירי רגב: פניתי לממשלה, פניתי לראש הממשלה: האם יש החלטה שלא מורידים את הפיגומים, ומדוע?

מירי רגב: מזכיר הממשלה חזר אליי.

מירי רגב: כבוד השר, אין החלטת ממשלה שנוגעת לפיגומים, אין החלטת ממשלה שמדברת שאין להסיר את הפיגומים.

מירי רגב: אני אשמח שפה בדיון הזה יציג לי המפכ"ל או היועץ המשפטי של המפכ"ל על איזה החלטת ממשלה אתה מדבר שעל פיה אתה מונע מעיריית ירושלים, מראש עיריית ירושלים שרוצה לטפל בפיגומים, שרוצה לטפל במה שצריך, מונע ממנו להסיר את הפיגומים מההר.

מירי רגב: פה אני רוצה, בבקשה, לשמוע ולפתוח את זה לדיון.

מירי רגב: השר, הנושא העיקרי זה סוגיית הפיגומים שתודה לאל עד אתמול הצלחתי למצוא את תשובתו של - - -

ג'מאל זחאלקה: גברתי, אני רוצה לדבר.

מירי רגב: בוודאי, אתה רשום לזכות דיבור.

מירי רגב: זחאלקה, כבר רשמתי אותך.

מירי רגב: תומר, היועץ המשפטי של הוועדה, אני רק מבקשת לאור המכתבים שקיבלנו גם ממזכיר הממשלה, אם אתה רוצה להוסיף פה משהו שלא אמרתי.

מירי רגב: אם לא, נפנה ישירות לרב הכותל שייתן לנו התייחסות לגבי הכותל הקטן, למפכ"ל ולשר וכמובן חבר הכנסת זחאלקה.

מירי רגב: היועץ המשפטי של הוועדה, בבקשה.

<תומר רוזנר: אני רק אחזור על דברים שאמרתי באחת הישיבות הקודמות בנושא הזה.

<תומר רוזנר: השאלה הפרלימינרית, המקדמית, שממשלת ישראל צריכה לתת עליה את דעתה היא השאלה האם מבחינת הדין בישראל הכותל הקטן הוא מקום קדוש שהיא מכירה בו כמקום קדוש לצורך הדין הישראלי, להבדיל כמובן מהרגשות הדתיים או האמוניים של האנשים שכמובן איתם אי-אפשר להתווכח.

<תומר רוזנר: מבחינה משפטית הכרה בהיותו של מקום מקום קדוש לפי המשפט הישראלי היא החלטה של רשויות המדינה והיא לא נחתכת באופן אוטומטי על-פי האמונה הדתית של עדה או דת זו או אחרת.

<תומר רוזנר: זו שאלה ראשונה לפני שמטפלים במהות של הנושא הזה.

<תומר רוזנר: לגבי הפרטים - אם הממשלה סבורה שצריך לטפל במקום הזה כמקום קדוש לפי הדין הישראלי, כמובן שיש לכך השלכות הן במובן של אחריות מיניסטריאלית, הן במובן של אחריות טיפול בפועל.

<תומר רוזנר: הנושא הזה גם הוא צריך לבוא לדיון ולהכרעה בממשלה.

מירי רגב: תודה.

מירי רגב: לפני רב הכותל רק מתי דן, בבקשה קצר.

<מתתיהו הכהן דן: תודה לך.

<מתתיהו הכהן דן: קודם כל, כל מה שהתקדם בכותל הקטן נעשה בגיבוי המשטרה.

<מתתיהו הכהן דן: אני חב פה הרבה תודה בשם כל המתפללים בכותל הקטן למשטרת ישראל, למפקד תחנת דוד, מפקד המחוז, כמובן למפכ"ל ולשר, כי מאז הביקור הראשון שלך הרבה דברים התקדמו, גם לרב רבינוביץ, שבתיאום עם רשות העתיקות פעלו ברחבת הכותל, שיפצו את הקיר וסידרו את הרצפה.

<מתתיהו הכהן דן: הרבה דברים השתנו.

<מתתיהו הכהן דן: גם עיריית ירושלים הניחה שם בעקבות הבקשה שלך שלט שהמקום הזה הוא מקום קדוש.

<מתתיהו הכהן דן: אלא מה?

<מתתיהו הכהן דן: לכולם אני מחמיא פה, חוץ מלמשרד הדתות.

<מתתיהו הכהן דן: משרד הדתות לפי חוות דעת שקיבלנו מד"ר שמואל ברקוביץ שנמצא פה לידי והוא יכול להרחיב בזה מתחמק באופן עקבי מהמחדלים ומהמעשים הקשים שנעשים שם והוא מטיל את הכול על הקרן למורשת הכותל.

<מתתיהו הכהן דן: זה נכון שהקרן למורשת הכותל מתחזקת את רחבת הכותל, אבל יש את חוק השמירה על המקומות הקדושים.

<מתתיהו הכהן דן: מי שממונה על ביצוע החוק הזה זה שר הדתות.

<מתתיהו הכהן דן: היועץ המשפטי של משרד הדתות מטעה את הוועדה.

<מתתיהו הכהן דן: הוא מטעה אותך, הוא מטעה את כולם, ברגע שהוא קובע שכל האחריות על הכותל עוברת לקרן.

<מתתיהו הכהן דן: הקרן מתחזקת, אבל כשיש פגיעה במקום הקדוש הזה מי שאחראי מיניסטריאלית להסיר את הפגעים האלו ולשים שומרים זה שר הדתות שהוא מתחמק.

מירי רגב: גם שר הדתות הוא חלק מהוועדה, אנחנו מפקחים גם על משרד הדתות.

מירי רגב: הוא מן הסתם יענה על זה ביום רביעי בוועדה.

מירי רגב: הוא לא יוכל להתחמק מזה.

<מתתיהו הכהן דן: אני רק רוצה להגיד שהגשנו לך היום את חוות הדעת של ד"ר ברקוביץ אחרי שבדקנו את כל - - -

מירי רגב: אני לא רוצה להיכנס לזה.

מירי רגב: אני רוצה לנצל את זה שהמפכ"ל פה והשר פה ואני רוצה לפתור פעם אחת ולתמיד את סוגיית הפיגומים.

<מתתיהו הכהן דן: ברשותך, רק להוסיף עוד משפט אחד.

<מתתיהו הכהן דן: הפיגומים האלו, למי שלא זוכר, הונחו ב-1972 על-ידי עיריית ירושלים כדי לחזק בניין שמט ליפול.

<מתתיהו הכהן דן: הוא כבר לא מט ליפול ממזמן.

מירי רגב: נכון.

<מתתיהו הכהן דן: אחרי שהפיגומים עמדו הרבה שנים ולפני כמה שנים הרשות לפיתוח ירושלים אחרי שהתקבלו חוות דעת של מהנדסים שאין צורך יותר בפיגומים, הסירו פיגום אחד, והכול עבר בשקט, חוץ מאיזה כותרת בעיתון "הארץ".

<מתתיהו הכהן דן: אנחנו מסתדרים עם השכנים, מכבדים את השכנים הערבים והם מכבדים אותנו - אני רוצה להדגיש את זה.

<מתתיהו הכהן דן: אין שום עימות עם השכנים.

<מתתיהו הכהן דן: יתרה מזאת, לפני כמה שנים במימון הוואקף בנו שם בנייה והשכנים זרקו את פסולת הבנייה לתוך החלל של הפיגומים.

<מתתיהו הכהן דן: באו לפנות, באה המשטרה ועצרה אותנו מלפנות את הזבל כי לא נתנו לעירייה.

<מתתיהו הכהן דן: אמרו: יש פה סטטוס-קוו.

<מתתיהו הכהן דן: ממתי יש סטטוס קוו על פח אשפה?

<מתתיהו הכהן דן: הכול היה חשוף לעיני כל.

<מתתיהו הכהן דן: מה עשתה המשטרה יחד עם העירייה?

<מתתיהו הכהן דן: ואני לא מדבר על הפיגומים, במקום לזרוק את הזבל אל הפח הביאו את הפח, הדביקו פח על הכותל.

<מתתיהו הכהן דן: עזבי את הפיגומים.

<מתתיהו הכהן דן: איפה נשמע כדבר הזה במדינה מתוקנת?

<מפכ"ל המשטרה רב-ניצב יוחנן דנינו: מתי זה היה?

<מפכ"ל המשטרה רב-ניצב יוחנן דנינו: לפני עשר שנים.

<מתתיהו הכהן דן: בערך, בגיבוי המשטרה.

<מתתיהו הכהן דן: אני הייתי עם ראש העיר שם.

<מתתיהו הכהן דן: מפקד מקומות הקדושים אז אומר: יש פה סטטוס קוו.

<מתתיהו הכהן דן: איזה סטטוס-קוו?

<מתתיהו הכהן דן: פח אשפה על הכותל?

<מתתיהו הכהן דן: מי יכול להעז לעשות דבר כזה?

מירי רגב: זה לא יאומן.

מירי רגב: לסטטוס קוו ישנו פה משרד החוץ שתיכף ידבר.

<מתתיהו הכהן דן: אבל כשיש אשפה ברחוב איזה סטטוס קוו?

<מתתיהו הכהן דן: איזה המצאות?

<מתתיהו הכהן דן: לסיום, היתה ועדה, הקימה גולדה מאיר ב-1972.

<מתתיהו הכהן דן: לפני הפיגומים התחילו לקדוח בכותל הקטן חורים כדי לחזק את הבית הזה וכל הארץ הזדעזעה מזה.

<מתתיהו הכהן דן: הרב של הכותל אז, הרב גץ זכרונו לברכה, הביא את כל הרבנים הראשיים.

<מתתיהו הכהן דן: מנחם בגין היה שם, כולם הזדעזעו.

<מתתיהו הכהן דן: היו בטוחים שמזיזים את זה.

<מתתיהו הכהן דן: היתה קצת רשלנות, לא היתה מספיק נוכחות שם.

<מתתיהו הכהן דן: בכל מקרה זה עומד שם בלי שום סיבה.

<מתתיהו הכהן דן: זה לא פוגע בשום מרקם חיים בין היהודים לערביים.

<מתתיהו הכהן דן: גם בכותל הגדול לפני מלחמת ששת הימים או השחרור היתה כניסה ליהודים וערבים התפללו.

<מתתיהו הכהן דן: לא יכול להיות שהפח הזה ימשיך להידבק על הכותל עם הזבל.

<מתתיהו הכהן דן: כולם, גם השכנים, אמרו לי: תגידו למשטרה.

<מתתיהו הכהן דן: הם מונעים מבחינת - - -.

<מתתיהו הכהן דן: אגב, התחיל תהליך - - -

מירי רגב: מתי, הבנו את העניין.

מירי רגב: אני מבקשת מרב הכותל ואחר כך חבר הכנסת זחאלקה.

מירי רגב: אחר כך משרד החוץ יתייחס בבקשה למה שקורה בכותל הקטן, האם באמת תהיה אינתיפאדה שלישית אם יורידו את הפיגומים – שנדע על מה אנחנו מדברים, וכמובן התייחסות של הגורמים שנמצאים פה.

מירי רגב: רב הכותל, בבקשה איך אתה מתייחס לכותל הקטן?

מירי רגב: האם הוא חלק מהכותל המערבי?

מירי רגב: האם הוא מקום קדוש או לא מקום קדוש?

<שמואל רבינוביץ: ברור שהכותל הקטן הוא חלק מהכותל המערבי.

<שמואל רבינוביץ: על הכותל המערבי נאמר: מעולם לא זזה שכינה מן הכותל המערבי, וגם החלק שאנחנו נמצאים בו ומתפללים היום, רחבת הכותל המערבי המוכרת, גם הכותל הקטן זה מהקצה הדרומי שלו ועד הקצה הצפוני שלו.

<שמואל רבינוביץ: לגבי האחריות והניהול של המקום - הקרן למורשת הכותל המערבי כפופה למשרד ראש הממשלה.

<שמואל רבינוביץ: משרד ראש הממשלה קיים דיון ובו הוא החליט לתת את האחריות לכותל הקטן על הקרן למורשת הכותל המערבי.

<שמואל רבינוביץ: הסכמנו, התחלנו בתהליך בשיתוף עם המשטרה.

<שמואל רבינוביץ: בתהליך הזה המקום עבר שיפוץ, החליפו את הרצפות, טיפלו בביוב, שיפצו את הקיר ביחד עם רשות העתיקות.

מירי רגב: היה בלבנים של הכותל שינוי גדול.

<שמואל רבינוביץ: זה תהליך איטי.

<שמואל רבינוביץ: מדובר על מקום רגיש.

<שמואל רבינוביץ: אי-אפשר לעשות את הכול במכה אחת וביום אחד.

<שמואל רבינוביץ: ואז הגיעה עיריית ירושלים ואמרה: לא.

<שמואל רבינוביץ: אנחנו רוצים לנהל את המקום הזה.

<שמואל רבינוביץ: אם עיריית ירושלים יודעת לנהל מקום קדוש - מצוין.

<שמואל רבינוביץ: אין לנו שום רצון ללכת ולחטוף דברים מאחרים.

<שמואל רבינוביץ: באותו רגע שעיריית ירושלים לקחה על עצמה את האחריות אנחנו נסוגנו.

<שמואל רבינוביץ: מאז כמובן התהליך הפסיק, לא התקדם שום דבר.

<שמואל רבינוביץ: אני מאמין שיש גם פתרונות לסיים את כל הדבר הזה אם הוא יהיה חכם, בשקט ולאט.

<שמואל רבינוביץ: כאשר עיריית ירושלים לקחה על עצמה את האחריות, שתגיע לדו-שיח עם המשטרה ותמצא את הדרך מתי לעשות את זה.

מירי רגב: אתה מדבר על הפיגומים.

<שמואל רבינוביץ: זה חלק.

<שמואל רבינוביץ: הפיגומים הם חלק.

<שמואל רבינוביץ: מדובר פה במקום קדוש.

מירי רגב: ראש העיר ניר ברקת היה פה ביום ירושלים.

מירי רגב: שאלו אותו על העניין של הכותל הקטן.

מירי רגב: הוא אמר: אני מוכן אתמול להסיר את הפיגומים, המשטרה מונעת את זה ממני.

<שמואל רבינוביץ: כבוד היושבת-ראש, זה לא רק פיגומים.

<שמואל רבינוביץ: זה מקום שצריך להתנהל כמקום קדוש עם כל הרגישות שבו.

<שמואל רבינוביץ: הוא גם מקום מעבר לשכנים, הוא גם רחוב, הוא גם מקום של תפילה.

<שמואל רבינוביץ: צריך לנהל את המקום הזה בחוכמה.

<שמואל רבינוביץ: אנחנו מוכנים לנהל את זה אם תהיה הסכמה.

<שמואל רבינוביץ: אם אין הסכמה - שעיריית ירושלים תנהל את זה.

מירי רגב: נציג עיריית ירושלים, אני רוצה שתענה למה שאמר כאן הרב.

מירי רגב: אנחנו נקיים דיון על האחריות הכוללת על הכותל.

מירי רגב: אני לא רוצה לעכב כרגע לא את השר ולא את המפכ"ל.

מירי רגב: אני רוצה לגעת בנושא הפיגומים כי זה הדבר שכרגע הכי מפריע לי.

מירי רגב: לקחתם אחריות על הכותל הקטן.

מירי רגב: מדוע אתם לא מטפלים בכותל הקטן?

מירי רגב: מדוע אתם לא מתחזקים אותו כפי שצריך לתחזק אותו?

<דוד קורן: קודם כל, לי קוראים ד"ר דוד קורן.

<דוד קורן: אני יועץ ראש העיר לענייני מזרח העיר.

<דוד קורן: בכותל הקטן בהיבטי ניקיון, שיפוץ, תחזוקה וכו', עיריית ירושלים מטפלת באופן שוטף.

<דוד קורן: באותו הקשר גם הושם השלט שהתבקש בדיון שעבר.

מירי רגב: שזה מקום קדוש.

<דוד קורן: כן.

<דוד קורן: בנוסף לזה, יש שם סוגיה של הסדרה מי דולחין שאנחנו מטפלים בזה כבר מול הגיחון כמו בכל ההיבטים של שיפוץ, ניקוי תחזוקה וכו'.

<דוד קורן: זה בטיפול אינטנסיבי מאוד של מינהל התפעול בעיריית ירושלים.

מירי רגב: זאת אומרת, הבעיה היחידה שלכם כרגע זה שאת הפיגומים אתם לא יכולים להוריד כי המשטרה לא מאפשרת לכם.

<דוד קורן: בהינתן שיש אישור להורדת הפיגומים, כמו שאמר ראש העיר, עיריית ירושלים.

<דוד קורן: צריכים כמובן להתייעץ בהיבטים הנדסיים של חשש מקריסה.

<דוד קורן: כל עוד שאין שום בעיה הנדסית עיריית ירושלים תבצע את כל מה- - -

מירי רגב: מאה אחוז.

מירי רגב: אנחנו לא רוצים ששום דבר יקרוס, חס וחלילה.

מירי רגב: אנחנו רוצים שהכול ייעשה בצורה מכובדת ומסודרת.

מירי רגב: חבר הכנסת זחאלקה.

מירי רגב: לאחר מכן אני רוצה את עמדת משרד החוץ בעניין האם יש איזושהי בעיה בהסרת הפיגומים ברמה המערכתית.

מירי רגב: חבר הכנסת זחאלקה, בבקשה.

ג'מאל זחאלקה: תודה, גברתי.

ג'מאל זחאלקה: בעקבות הדיון שנערך כאן אני פניתי לוואקף המוסלמי וגם לירדנים והתשובה חד-משמעית, בניגוד למה שאמר נציג משרד החוץ והוא עומד להגיד את אותם דברים עוד פעם, לכן את מזמינה אותו כל הזמן.

מירי רגב: אני מזמינה את משרד החוץ, לא את אותו נציג.

ג'מאל זחאלקה: שלטונות ירדן רואים בכל שינוי במקום שאת קוראת לו הכותל הקטן, במקום הזה, כהפרה להסכמים עם ירדן כאשר ההסכמים מתייחסים למסגד אל-אקצה ולמעטפת שלו.

ג'מאל זחאלקה: לא רק למסגד גופא אלא גם לסביבה שלו ישנו סטטוס-קוו גם עם הוואקף.

ג'מאל זחאלקה: היתה הבטחה של משה דיין בזמנו לא לשנות שום דבר.

ג'מאל זחאלקה: לא במקרה הפיגומים נשארו כל כך הרבה שנים, לא במקרה.

ג'מאל זחאלקה: אם זה היה כך במקרה אז מזמן - - - היתה סיבה למה זה כך.

מירי רגב: מה?

ג'מאל זחאלקה: כי לא רצו להפוך את זה לעוד מקום שמה שאת אמרת.

ג'מאל זחאלקה: הכוונה שלך היא לא רק להסיר פיגומים אלא להפוך אותו למקום קדוש, להכריז עליו.

מירי רגב: לא צריך להפוך אותו, הוא כזה.

ג'מאל זחאלקה: להכריז עליו.

מירי רגב: הוא חלק מהכותל המערבי.

ג'מאל זחאלקה: זה הדעה והעמדה שלך.

מירי רגב: זה לא שלי.

ג'מאל זחאלקה: הוואקף המוסלמי לא מכיר בכך, מתנגד לכך.

ג'מאל זחאלקה: שלטונות ירדן מתנגדים לכך.

ג'מאל זחאלקה: כל ניסיון שייעשה כדי לשנות את הסטטוס קוו במקום הזה, אני אומר לך, זה יגרור אחריו - - -

מירי רגב: אינתיפאדה שלישית.

ג'מאל זחאלקה: אל תשימי לי מילים בפה.

מירי רגב: לא, - - - רק למה להיערך.

ג'מאל זחאלקה: אני יודע לגמור משפט בעברית, תדעי לך.

מירי רגב: אז תגיד.

ג'מאל זחאלקה: זה יגרור מחאה גדולה מאוד.

ג'מאל זחאלקה: אני חושב שצריך להימנע מזה.

ג'מאל זחאלקה: בירושלים ישנו הר העצה הרעה מול אבו-טור ואני חושב שאת צריכה ללכת להתגורר שם כי את כל הזמן נותנת רק עצות רעות שמלבות אש.

ג'מאל זחאלקה: הטלפון שלך מצלצל כל הזמן ואת רוצה להבעיר אש.

מירי רגב: אתה צודק.

מירי רגב: אני רוצה ללמוד ממוסלמים - - -

ג'מאל זחאלקה: את פירומנית.

ג'מאל זחאלקה: כל פרובוקציה אפשרית את הולכת עליה.

ג'מאל זחאלקה: זה חוק רגב.

ג'מאל זחאלקה: כל פרובוקציה אפשרית את עושה את זה.

מירי רגב: תודה רבה לך, חבר הכנסת זחאלקה.

מירי רגב: חבר הכנסת זחאלקה, אני למדתי ממך.

מירי רגב: אני לא עושה את מה שאתה עשית בהודו ובאחרים כאחד שנמצא בתוך כנסת ישראל ובוגד במדינה.

מירי רגב: אני פשוט רוצה שליהודים יהיו זכויות במדינת היהודים.

מירי רגב: נציג משרד החוץ, נא עדכן אותנו, בבקשה, האם יש איזה סטטוס קוו לגבי הפיגומים בכותל הקטן?

מירי רגב: האם הכותל הקטן הוא חלק מההסכם עם הוואקף או לא?

מירי רגב: שכבר נדע ונחליט איך נפעל בעניין הזה.

מירי רגב: דוד, מה תפקידך?

<דוד גוברין: דוד גוברין, אני מנהל מחלקת ירדן במשרד החוץ.

<דוד גוברין: לא מסמכותו של משרד החוץ לדון האם הפיגומים נחוצים מבחינה הנדסית או לא.

מירי רגב: זה ברור.

מירי רגב: אגב, זה גם לא מתפקידנו.

<דוד גוברין: אני רק רוצה להתייחס להיבטים המדיניים.

<דוד גוברין: הירדנים מגלים רגישות רבה לכל מה שקשור בנושא ירושלים ומנסים באופן עקבי להרחיב את הפרשנות של סעיף 9 בהסכם השלום שבו ישראל הכירה במעמד המיוחד של הירדנים למקומות הקדושים לאסלאם בירושלים.

<דוד גוברין: כשאני אומר "מנסים להרחיב את הפרשנות" זה נוגע גם לחפירות או לעבודות שרשות העתיקות מבצעת בעיר העתיקה, זה נוגע לכותל הקטן, זה נוגע לעוד הרבה דברים אחרים, כמו למשל, לקיחת חסות גם על הנוצרים בירושלים וכדו', טענות ל- custodianship, מה שנקרא לקיחת חסות על המקומות באופן מאוד מאוד רחב.

<דוד גוברין: אנחנו, וציינתי את זה בדיון הקודם שקיימנו, לא מקבלים את הפרשנות המרחיבה של הירדנים בנושא הזה.

<דוד גוברין: יש לנו על כך ויכוח קבוע איתם.

<דוד גוברין: יש להם טענות שאנחנו מפרים את החוק הבין-לאומי, שאנחנו מפרים את הסכם השלום, שאנחנו מפרים אמנות בין-לאומיות וכד', והם תוקפים אותנו ומבקרים אותנו.

<דוד גוברין: תוקפים אותנו גם במישור הבילטרלי וגם בזירת האו"ם.

<דוד גוברין: לא מזמן נערך דיון במועצת הביטחון שבו השגריר הירדני תקף וביקר אותנו והעלה גם את הסוגיות האלה.

<דוד גוברין: אנחנו חלוקים עם הירדנים על העניין הזה ועל הפרשנות הזו.

<דוד גוברין: לגופו של עניין, וכך גם ענינו לירדנים בזמנו, אנחנו לא רואים שיש להם מעמד בכל מה שקשור לכותל הקטן.

<דוד גוברין: יחד עם זאת, צריך לזכור שהירדנים הם אלה שמממנים את משכורותיהם של קרוב ל-600 מעובדי הוואקף.

<דוד גוברין: הוואקף טוען לבעלות על המקום.

<דוד גוברין: אני לא יודע האם יש לטענה הזו תוקף או לא.

<דוד גוברין: בכל מקרה, המגעים שמתנהלים בין משטרת ישראל והוואקף הם מגעים ברמה היום יומית.

<דוד גוברין: הקשרים טובים מאוד.

<דוד גוברין: אני חושב שהמשטרה מנהלת את זה בצורה מאוד מאוד טובה ויעילה עם הרבה מאוד תבונה.

<דוד גוברין: מה שאנחנו צריכים לעשות, אנחנו צריכים פה לאפשר למשטרה להמשיך את המשא ומתן ואת המגעים שהיא מנהלת באופן שוטף במגוון רחב של סוגיות והיא עושה את זה על הצד הטוב ביותר וגם את הסוגיה הזו.

מירי רגב: אתה אומר, כרגע אין הפרה.

מירי רגב: הכותל הקטן הוא לא חלק מהאחריות של ההסכם שלנו עם הירדנים.

מירי רגב: הירדנים מרחיבים אותו ומשום שאפשרנו לוואקף לנהל משא ומתן עם המשטרה, בעצם הדרג המדיני - אין לו אמירה פה.

מירי רגב: הוא לא אמר פה כלום.

מירי רגב: הדרג המדיני אמר: אין בעיה בכותל הקטן.

מירי רגב: הכותל הקטן הוא מקום קדוש, הוא חלק מהכותל המערבי.

מירי רגב: אין שום בעיה להסיר את הפיגומים.

מירי רגב: אבל בגלל משא ומתן שיש בין הוואקף למשטרה בעצם הם הקובעים את המציאות ולא הממשלה קבעה את המציאות.

מירי רגב: האם אני מבינה נכון את דבריך?

<דוד גוברין: כן.

מירי רגב: כן.

מירי רגב: תודה.

מירי רגב: כבוד השר, אני רוצה להגיד כאן עוד הערה.

מירי רגב: אני שוחחתי אתמול ארוכות גם עם מזכיר המשטרה כדי להבין אם יש החלטת ממשלה בעניין הכותל הקטן.

מירי רגב: וכפי שנאמר לי, אין שום החלטת ממשלה, אלא אם כן המפכ"ל יציג את זה היום יחד עם היועץ המשפט של המשטרה או היועץ המשפטי של השר.

מירי רגב: עד רגע זה לא קיבלנו.

מירי רגב: דיברתי אתמול עם יואל ארוכות.

מירי רגב: ביקשתי ממנו אם הוא יכול להביא לי את ההחלטה שעל פיה המפכ"ל קיבל את ההחלטה לא לגעת בפיגומים - - -

<מפכ"ל המשטרה רב-ניצב יוחנן דנינו: לא, אני לא קיבלתי בגלל החלטת ממשלה.

<מפכ"ל המשטרה רב-ניצב יוחנן דנינו: אני קיבלתי בגלל הערכת מצב שלי.

מירי רגב: אה, עכשיו זה גם הערכת מצב?

מירי רגב: הבנתי.

<מפכ"ל המשטרה רב-ניצב יוחנן דנינו: מה זאת אומרת?

<מפכ"ל המשטרה רב-ניצב יוחנן דנינו: בואו נעשה סדר.

<מפכ"ל המשטרה רב-ניצב יוחנן דנינו: אני לא הפניתי לשום החלטת ממשלה.

<שמואל ברקוביץ: אין החלטת ממשלה על הכותל הקטן.

<מפכ"ל המשטרה רב-ניצב יוחנן דנינו: ברור שלא.

<מפכ"ל המשטרה רב-ניצב יוחנן דנינו: אנחנו גם לא אמרנו.

מירי רגב: אני מבינה את מה שאומרים לי, היתה לי שיחה ארוכה עם המפכ"ל הרי בטלפון.

<מפכ"ל המשטרה רב-ניצב יוחנן דנינו: אני לא דיברתי על שום החלטת ממשלה.

<מפכ"ל המשטרה רב-ניצב יוחנן דנינו: אני דיברתי על הסטטוס-קוו שמבחינתנו - - -

מירי רגב: אז זה החלטה שלך.

מירי רגב: אבל אתה הרי שלחת אותי לממשלה לבדוק את זה.

<מפכ"ל המשטרה רב-ניצב יוחנן דנינו: ואמרתי שהיחידים שיכולים לתת לי הוראה לאפשר את הורדת הקיר הזה זה הממשלה.

מירי רגב: אבל הם לא מתערבים בזה, הם לא אמרו לך לא להוריד אותו.

<מפכ"ל המשטרה רב-ניצב יוחנן דנינו: אני אמרתי שהיחידים - - -

מירי רגב: אז הם אמרו לי: אם הם לא אמרו לו לא להוריד אותו אין שום בעיה שיוריד אותו.

<מפכ"ל המשטרה רב-ניצב יוחנן דנינו: לא, זה עובד הפוך.

מירי רגב: הם אמרו שאין שום בעיה להוריד אותו.

מירי רגב: זאת אומרת, אתה קיבלת החלטה - - -

<מפכ"ל המשטרה רב-ניצב יוחנן דנינו: גברתי היושבת ראש, דקה.

מירי רגב: אני רוצה להבין.

מירי רגב: אתה מדבר על הר הבית, מדברים על החלטות ממשלתיות.

מירי רגב: אנחנו עכשיו מדברים על הכותל הקטן.

מירי רגב: אין החלטה על הכותל הקטן, אין החלטה על הכותל הקטן, לא להסיר את הפיגומים.

מירי רגב: קיבלת את ההחלטה הזאת.

מירי רגב: אני שואלת, על בסיס מה?

<מפכ"ל המשטרה רב-ניצב יוחנן דנינו: אני חוזר למה שהסברתי באריכות בדיון על הר הבית.

<מפכ"ל המשטרה רב-ניצב יוחנן דנינו: אנחנו אחראים על שלום הציבור וביטחונו בכל מקום, כולל הכותל הקטן.

<מפכ"ל המשטרה רב-ניצב יוחנן דנינו: אנחנו על בסיס הערכת מצב שלנו אמרנו שכל שינוי - את קוראת לזה פיגומים, יש כאלה שקוראים לזה אשפה, יש כאלה שקוראים לזה קיר, יש שם כרגע, מה שאנחנו רואים זה קיר מפח, זה מה שרואים בעין - ההזזה של הדבר הזה, על-פי הערכתנו, ואני לא נכנס כרגע לכל הערכת המצב, היא יכולה לסכן מאוד את שלום הציבור וביטחונו, ולכן, אנחנו התנגדנו.

<מפכ"ל המשטרה רב-ניצב יוחנן דנינו: אמרתי שהיחידים, וכאן אני כפוף לדרג המדיני - אם הדרג המדיני יקבל החלטה ויגיד: למרות המלצותיך כמפכ"ל אנחנו רוצים, מאשרים או מחליטים להזיז את הקיר למרות המלצותיך, אנחנו כמובן נבצע את מה שהדרג המדיני יחליט.

<מפכ"ל המשטרה רב-ניצב יוחנן דנינו: עד שלא תתקבל החלטה מפורשת כזו אני אמרתי - - -

מירי רגב: כרגע מבחינתך הערכת המצב היא שאם מורידים את הזבל שנמצא על הכותל הקטן או את הפיגומים שנמצאים על הכותל הקטן אז מה יקרה?

<מפכ"ל המשטרה רב-ניצב יוחנן דנינו: לא, לא.

<מפכ"ל המשטרה רב-ניצב יוחנן דנינו: אני לא מדבר בסיסמאות.

<מפכ"ל המשטרה רב-ניצב יוחנן דנינו: כל שינוי בסטטוס קוו, כל שינוי במצב שקיים כבר שם עשר שנים, מאז ששמו את זה, 2004, כל שינוי כזה - - -

מירי רגב: רגע, שנייה.

מירי רגב: אבל אומר לך נציג משרד החוץ שהכותל הקטן הוא לא חלק מהסטטוס-קוו.

<מפכ"ל המשטרה רב-ניצב יוחנן דנינו: זה לא רלוונטי לשיקולים שלי.

<מפכ"ל המשטרה רב-ניצב יוחנן דנינו: חבר'ה, השיקולים שלי זה שלום הציבור וביטחונו - זהו, זה השיקול.

מירי רגב: זה השיקול שלך.

מירי רגב: אתה מקבל בסוף את ההחלטות בשטח ובזה אתה בעצם גורם לכך שכותל קטן, מקום מקודש, נמצאים עליו פיגומים וזבל שזה דבר לא הגיוני.

<מפכ"ל המשטרה רב-ניצב יוחנן דנינו: אני אמרתי שאם תהיה החלטה מפורשת אנחנו נבצע כל מה שיחליט הדרג המדיני.

<מתתיהו הכהן דן: מי נתן למשטרה את הסמכות לגבות - - - ?

מירי רגב: זה פשוט לא יאומן.

<מתתיהו הכהן דן: כבוד המפכ"ל, הנה הזבל.

<מפכ"ל המשטרה רב-ניצב יוחנן דנינו: אני מכיר את כל התמונות לפני ואחרי.

<מפכ"ל המשטרה רב-ניצב יוחנן דנינו: חבר'ה, תאמינו לי.

<מפכ"ל המשטרה רב-ניצב יוחנן דנינו: עשיתי שיעורי בית.

<מפכ"ל המשטרה רב-ניצב יוחנן דנינו: אני לא מדבר סתם.

<מתתיהו הכהן דן: בסדר, אבל את הסטטוס-קוו אתם הפרתם בגלל שעד שלא היה שם זבל לא שמו את הפח הזה.

<מתתיהו הכהן דן: זה האמת.

<מפכ"ל המשטרה רב-ניצב יוחנן דנינו: מתי, עשור הדבר הזה קיים שם.

<מתתיהו הכהן דן: כי לא היה מישהו שהרים את זה עד שמירי רגב לא - - - להשאיר זבל על הכותל?

<מפכ"ל המשטרה רב-ניצב יוחנן דנינו: אז עכשיו אני אומר את עמדתי.

<מפכ"ל המשטרה רב-ניצב יוחנן דנינו: אני מניח שאם הייתם באים לקודמי הייתם שומעים אותו הדבר.

<מתתיהו הכהן דן: אבל להשאיר זבל על הכותל?

<מתתיהו הכהן דן: זה נראה לך נכון?

<מתתיהו הכהן דן: זה כבוד ישראל וכבוד ירושלים שיש זבל על הכותל?

<מתתיהו הכהן דן: מה זה נוגע לירדן?

<מתתיהו הכהן דן: האם הירדנים בעד זבל על הכותל?

<מתתיהו הכהן דן: לאן אנחנו מגיעים?

<מתתיהו הכהן דן: תסתכל, יש זבל על הכותל.

<מתתיהו הכהן דן: למה?

<מתתיהו הכהן דן: אני לא מבין את זה.

<מתתיהו הכהן דן: עזוב את הפיגומים רגע.

<מפכ"ל המשטרה רב-ניצב יוחנן דנינו: אני לא יודע פיגומים.

<מפכ"ל המשטרה רב-ניצב יוחנן דנינו: אני הייתי שם ולא ראיתי זבל.

<מתתיהו הכהן דן: מה לא ראית?

<מתתיהו הכהן דן: כי כיסיתם את זה.

<מתתיהו הכהן דן: הסתרתם את זה.

<מפכ"ל המשטרה רב-ניצב יוחנן דנינו: חבר'ה, אני לא הייתי שם לפני עשור.

<מתתיהו הכהן דן: אבל אני הייתי שם ואני אומר לך פה כעד שאתם הייתם שותפים להסתרה של הזבל.

<מתתיהו הכהן דן: הכול התחיל מזה שיש זבל על הכותל שמישהו יקום ויגיד: עד כאן.

<מתתיהו הכהן דן: מה זה נוגע לירדנים?

<מפכ"ל המשטרה רב-ניצב יוחנן דנינו: קודם כל, זה לא - - - אני ראיתי את התמונות.

<מפכ"ל המשטרה רב-ניצב יוחנן דנינו: זה גם נראה - - -

<מתתיהו הכהן דן: מה "תמונות"?

<מתתיהו הכהן דן: הנה התמונה.

<מפכ"ל המשטרה רב-ניצב יוחנן דנינו: הכותל יקר לא פחות מ- - -

<מתתיהו הכהן דן: אז למה יש זבל על הכותל?

<מפכ"ל המשטרה רב-ניצב יוחנן דנינו: באמת את מה שהיה לי אמרתי.

<מפכ"ל המשטרה רב-ניצב יוחנן דנינו: אם הדרג המדיני, ופה נמצא השר - - -

<קריאה: הדרג המדיני יושב לידך.

<מפכ"ל המשטרה רב-ניצב יוחנן דנינו: נכון.

<מפכ"ל המשטרה רב-ניצב יוחנן דנינו: אני מציע שגם הממ"ז יגיד משפט.

<מפכ"ל המשטרה רב-ניצב יוחנן דנינו: אגב, עושה שם ימים כלילות.

מירי רגב: את המדיניות את הקובע.

<מפכ"ל המשטרה רב-ניצב יוחנן דנינו: נכון.

<מפכ"ל המשטרה רב-ניצב יוחנן דנינו: אני גם מציע שהממ"ז יגיד איזה משפט, אגב, מי שעושה שם ימים כלילות.

מירי רגב: אבל, את המדיניות אתה קובע.

<מפכ"ל המשטרה רב-ניצב יוחנן דנינו: לא, לא – רגע באמת.

<מפכ"ל המשטרה רב-ניצב יוחנן דנינו: אמר כאן מתי ובצדק.

<מפכ"ל המשטרה רב-ניצב יוחנן דנינו: אתם צריכים להצדיע לשוטרים ששומרים שם על המתפללים כל יום.

<מפכ"ל המשטרה רב-ניצב יוחנן דנינו: מספיק כבר.

מירי רגב: אנחנו מצדיעים לשוטרים ואנחנו עוברים עכשיו לנושא אחר שזה הפיגומים.

<מתתיהו הכהן דן: אנחנו מצדיעים להם כל הזמן.

<מפכ"ל המשטרה רב-ניצב יוחנן דנינו: אתם לא, אתם רק - - - אי-אפשר להגיד כל הזמן לבוא ולהגיד: המשטרה, המשטרה.

<מפכ"ל המשטרה רב-ניצב יוחנן דנינו: בזכות המשטרה אפשר להגיע להתפלל שם והם עושים את זה בשגרה קבוע, בזכות השוטרים שנמצאים שם כל היממה.

מירי רגב: מצוין.

מירי רגב: אנחנו גם אמרנו את זה בדיון שעבר.

<מפכ"ל המשטרה רב-ניצב יוחנן דנינו: לא אמרתם את זה.

<מפכ"ל המשטרה רב-ניצב יוחנן דנינו: מירי, אני לא שמעתי את זה היום.

<מתתיהו הכהן דן: לא אמרתי את זה היום?

<מתתיהו הכהן דן: אני פתחתי את הדיון.

<מתתיהו הכהן דן: אני אמרתי שאנחנו חבים- - -

<מפכ"ל המשטרה רב-ניצב יוחנן דנינו: אני רק שמעתי שאנחנו שמים זבל על הכותל.

<מתתיהו הכהן דן: לא.

<מתתיהו הכהן דן: אנחנו חבים תודה יום יומית.

<מתתיהו הכהן דן: יתרה מזאת, מפקד מרחב דוד יצר תקן חדש של מש"ק הכותל הקטין – לזכותכם ייאמר, לזכותו.

<מתתיהו הכהן דן: אנחנו כל הזמן משבחים את המשטרה - שלא תצא אי הבנה.

<מתתיהו הכהן דן: כולנו מצדיעים לשוטרים, למפקדים, יום ולילה.

<מתתיהו הכהן דן: אבל זה לא נוגע כי זה לא עניין של המשטרה פה.

מירי רגב: העניין של הפיגומים.

<מפכ"ל המשטרה רב-ניצב יוחנן דנינו: אמרתי – כל מה שרוצים לעשות שם שינוי בשטח בעין, אנחנו אמרנו את עמדתנו.

<מפכ"ל המשטרה רב-ניצב יוחנן דנינו: זו המלצתנו.

<מפכ"ל המשטרה רב-ניצב יוחנן דנינו: אני מזכיר, אנחנו משטרה ויש מעלינו דרג מדיני.

<מפכ"ל המשטרה רב-ניצב יוחנן דנינו: זו המלצתנו.

<מפכ"ל המשטרה רב-ניצב יוחנן דנינו: אם ההמלצה שלנו לא תתקבל על-ידי הדרג המדיני אנחנו תמיד נדע להתאים את עצמנו להחלטות, אבל זה לא עובד הפוך.

<מפכ"ל המשטרה רב-ניצב יוחנן דנינו: ההחלטה שלנו המקצועית היא שכל שינוי שם הוא מסכן את שלום הציבור וביטחונו – זו ההמלצה.

<שמואל ברקוביץ: כבוד המפכ"ל השאלה היא מאוד פשוטה.

<שמואל ברקוביץ: אני מבין היטב את עמדתך שאתה אומר:

<שמואל ברקוביץ: אנחנו החלטנו שהורדת הפיגומים, פינוי הזבל - - -

<מפכ"ל המשטרה רב-ניצב יוחנן דנינו: אנחנו מעריכים ועל בסיס זה אמרנו את המלצתנו.

<מפכ"ל המשטרה רב-ניצב יוחנן דנינו: המלצתנו לדרג המדיני זה לא להזיז.

<שמואל ברקוביץ: כבוד המפכ"ל, אני רק הוצאתי שתי מילים ואתה לא נותן לי אפילו לגמור את המשפט.

<שמואל ברקוביץ: אני מקשיב לך בכבוד רב.

<שמואל ברקוביץ: ראשית כל, שלא יהיה לך שום ספק, מפקדי המשטרה מכירים אותי.

<שמואל ברקוביץ: כולנו מעריכים מאוד את עבודת המשטרה.

<שמואל ברקוביץ: ומה שאמרת שבלי העבודה הסיזיפית והקשה של המשטרה יהודים לא היו בכלל מגיעים לשם – זה נכון מאוד.

<שמואל ברקוביץ: שים נקודה, לא אמרנו את זה מטעמי נימוס.

<שמואל ברקוביץ: אבל אני גם מבין את מה שאתה אומר שהאמצעי הזה, שהפיגומים האלה לפי דעתך הם חלק מאיזשהו סטטוס-קוו.

<שמואל ברקוביץ: כלומר, הזבל הפך לחלק מסטטוס-קוו.

<שמואל ברקוביץ: השאלה שאני שואל אותך כאדם שמבין שאתה אחראי על שמירת הביטחון שם, עזוב את הדרג המדיני, אתה החלטת שלא להוריד את הפיגומים כי זה נחוץ לשמירת שלום הציבור.

<שמואל ברקוביץ: ואני שואל אותך, למה, על בסיס מה החלטת שאם תוריד פיגומים וזבל שהם משנת 72' ולא נחוצים לשמירת יציבות של שום דבר, למה החלטת שההורדה שלהם שרק יתרמו לשיפור המקום, זה מהווה גורם להפרת שלום הציבור?

מירי רגב: אל תפרט פה את הערכת המצב.

<מפכ"ל המשטרה רב-ניצב יוחנן דנינו: לא, לא.

<מפכ"ל המשטרה רב-ניצב יוחנן דנינו: מה פתאום?

<מפכ"ל המשטרה רב-ניצב יוחנן דנינו: אנחנו לא ניכנס להערכת המצב, אני רק אגיד משהו.

<מפכ"ל המשטרה רב-ניצב יוחנן דנינו: הרי לא אני קובע סטטוס-קוו.

<מפכ"ל המשטרה רב-ניצב יוחנן דנינו: סטטוס-קוו זה מה יש בעין בשטח.

<מפכ"ל המשטרה רב-ניצב יוחנן דנינו: הדבר הזה קיים שם כמה עשורים ומ-2004 זה כבר עם הפח הזה.

<מפכ"ל המשטרה רב-ניצב יוחנן דנינו: זה לא סתם הפיגומים נשארו שם כל כך הרבה שנים.

<מפכ"ל המשטרה רב-ניצב יוחנן דנינו: מי שהחליט לשים אותם שם אותם.

<מפכ"ל המשטרה רב-ניצב יוחנן דנינו: למה שמו אותם מלכתחילה?

<מפכ"ל המשטרה רב-ניצב יוחנן דנינו: - - -

מירי רגב: בטעות שמו.

<מפכ"ל המשטרה רב-ניצב יוחנן דנינו: רגע.

<מפכ"ל המשטרה רב-ניצב יוחנן דנינו: מי ששם אותם - אם היו מורידים אותם יום או יומיים אחרי, לא היינו כאן היום.

<מפכ"ל המשטרה רב-ניצב יוחנן דנינו: מאחר והדבר הזה נמצא שם כל כך הרבה שנים הוא נתפס, זה עניין תודעתי.

<מפכ"ל המשטרה רב-ניצב יוחנן דנינו: אני מסתכל על איך זה נתפס בכל הצדדים, כולל הצד שמבחינתנו הוא הצד שאנחנו מקשיבים היטב למה קורה שם, לרחשים.

<מפכ"ל המשטרה רב-ניצב יוחנן דנינו: אגב, זה לא רק בתוך מדינת ישראל, זה הרבה מעבר.

<מפכ"ל המשטרה רב-ניצב יוחנן דנינו: זה הרי סוג של הערכה ואנחנו מקבלים הרבה מאוד מידע ואנחנו הגענו למסקנה.

<מפכ"ל המשטרה רב-ניצב יוחנן דנינו: זו המסקנה שלנו, זו ההמלצה שלנו, זו העמדה שלנו.

<מפכ"ל המשטרה רב-ניצב יוחנן דנינו: אני חושב שהיא מאוד מבוססת.

<מפכ"ל המשטרה רב-ניצב יוחנן דנינו: האמן לי שאם אפשר היה לעשות את הדברים ככה ולעבור לסדר היום זה מה שהייתי ממליץ לשר.

<מפכ"ל המשטרה רב-ניצב יוחנן דנינו: כמו שאני מכיר את השר לביטחון הפנים, האמינו לי שהוא היה מקבל החלטה בדקות.

<מפכ"ל המשטרה רב-ניצב יוחנן דנינו: אבל הסיפור כאן הרבה יותר מורכב, הרבה יותר מסובך.

<מפכ"ל המשטרה רב-ניצב יוחנן דנינו: הוא הרבה יותר נפיץ ורגיש ממה שזה נדמה.

<מפכ"ל המשטרה רב-ניצב יוחנן דנינו: אפילו העובדה שזה עלה כאן בוועדה, הבאזז שזה גרם, אתם אפילו - - - אני לא רוצה להיכנס לזה, אני פשוט לא רוצה להיכנס לזה.

<מפכ"ל המשטרה רב-ניצב יוחנן דנינו: אני רק אומר זה - - -

מירי רגב: אני מקבלת את מה שאתה אומר, ותיכף ניתן לשר להגיד, אבל זה מין תחושה שמישהו גנב עכשיו משהו.

מירי רגב: הוא גנב אותו כבר אז זהו, בואו לא נשנה את המצב.

מירי רגב: אנחנו אומרים: אם הוא גנב את זה במצב שהוא לא תקין - - -, זה הכותל הקטן, ריבונו של עולם.

מירי רגב: זה מקום קדוש.

<מפכ"ל המשטרה רב-ניצב יוחנן דנינו: אבל זה כמה עשורים, זה לא מאתמול.

<מפכ"ל המשטרה רב-ניצב יוחנן דנינו: את רוצה לעשות כאן שינויים של כמה עשורים.

מירי רגב: בסדר, לא אמרתי שאתה אשם בזה.

מירי רגב: אני אומרת שאומר פה משרד החוץ: אין פה שום בעיה.

מירי רגב: הירדנים מרחיבים כל הזמן את הפרשנות.

מירי רגב: התפקיד שלנו גם, ריבונו של עולם, כמחוקקים, כמקבלי החלטות, אתם מבצעים קבלת החלטות, לא כל הזמן לכרסם ביכולת שלנו להיות ולהיות גאים במקומות הקדושים.

מירי רגב: מילא - הר הבית דיברנו.

מירי רגב: הבנו את הדברים האלה על התפילה.

מירי רגב: כותל קטן, פיגומים על הכותל, מה הבעיה להוריד את זה?

מירי רגב: מה זה ישנה?

מירי רגב: למה, זה יביא את האינתיפאדה השלישית?

מירי רגב: אני לא מבינה את זה.

מירי רגב: אני אומרת לך שבמז

מירי רגב: כירות הממשלה לא יודעים מזה.

מירי רגב: אנחנו כמובן כוועדה נבקש החלטת ממשלה בעקבות הדברים שאתה אומר.

מירי רגב: אני כנראה לא הבנתי אותך נכון.

מירי רגב: הבנתי שזו החלטת ממשלה, ולכן טרטרתי את הממשלה בעניין הזה ואין החלטת ממשלה.

מירי רגב: זאת אומרת שזה סטטוס-קוו שמפקדי המשטרה לדורותיהם מול הוואקף זה מה שהם החליטו והדרג המדיני לא שם.

מירי רגב: בסוף יש דרג מדיני שמקבל החלטות.

מירי רגב: בסופו של דבר, הדרג המדיני הוא הדרג המדיני שנבחר.

מירי רגב: התפקיד שלנו זה לשמור על המקומות הקדושים, מה גם שעל פי משרד החוץ אין כאן שום נגיסה או שום צמצום של ההסכם שלנו עם הירדנים, אז לפחות שאת הכותל הקטן נשמר.

<מתתיהו הכהן דן: כבוד היושבת-ראש, אני רק רוצה לדייק.

<מתתיהו הכהן דן: הסטטוס-קוו במירכאות הופר לפני ארבע שנים.

<מתתיהו הכהן דן: לפני ארבע שנים עיריית ירושלים בתיאום עם המשטרה הורידו את הפיגום הראשון שעמד שם כך וכך שנים ולא קרה כלום.

מירי רגב: לא קרה כלום.

<מתתיהו הכהן דן: לא קרה כלום, חוץ מכותרת אחת ב"הארץ" ואיזה מכתב של ממלכת ירדן.

<מתתיהו הכהן דן: לא קרה כלום.

<מתתיהו הכהן דן: הסטטוס-קוו כבר הופר, ולכן מדובר על הפיגום השני.

<מתתיהו הכהן דן: אז להיתלות בסטטוס-קוו שנמצא שם ארבעים שנה, אנחנו מפחידים את עצמנו לדעת.

מירי רגב: אני מבקשת ממך, כבוד השר, לפני שאתה מתייחס לעניין הזה לשקול את הדברים ששמעת פה בוועדה משום שהנושא הזה הוא נושא שגם אני העליתי אותו בפניך.

מירי רגב: אתה לא הכרת אותו לפני כן.

מירי רגב: זה עלה בוועדה מספר פעמים.

מירי רגב: לא הצלחתי לקבל תשובות ברורות מהמשטרה עד לאחר שדיברתי באמת עם המפכ"ל והמפכ"ל עכשיו אומר דברים שאני לא הבנתי, אבל כנראה לא הבנתי נכון.

מירי רגב: ומה שהוא אמר זה אין החלטת ממשלה אלא זה בעצם סטטוס-קוו שכך נוצר בשטח בין המשטרה לבין הוואקף.

מירי רגב: ומשום שאין כאן בעיה של ההסכם מול הירדנים - - -

<מפכ"ל המשטרה רב-ניצב יוחנן דנינו: אני לא אמרתי את המילים האלה.

<מפכ"ל המשטרה רב-ניצב יוחנן דנינו: לא אמרתי: סטטוס-קוו בין המשטרה לוואקף?

מירי רגב: לא.

מירי רגב: אין הנחיה של הממשלה שלא תסיר את הפיגומים ואין הנחיה של המשטרה שתסיר את הפיגומים.

מירי רגב: אין הנחיה כזאת כי היא לא נדרשה לזה.

מירי רגב: היא מעולם לא נדרשה לזה כי לא טיפלו בזה בצורה רצינית.

מירי רגב: עכשיו אנחנו מטפלים בזה בצורה רצינית.

מירי רגב: משום שלא נדרשה לזה הממשלה, מזכיר הממשלה אומר לי: מה את רוצה ממני?

מירי רגב: אין לנו הנחיה לגבי הכותל הקטן, אין הנחיה כזאת.

מירי רגב: אז עכשיו מה אתה אומר?

מירי רגב: אתה אומר: את בדקת את זה מכל הכיוונים.

מירי רגב: הלכת עם זה לממשלה.

מירי רגב: כרגע מה שאני מבינה, אין בעיה עם משרד החוץ והירדנים, אין בעיה של הסכם.

מירי רגב: יש בעיה אחת שאתה טוען שיש כאן נראות שעשר שנים זה היה המצב.

מירי רגב: משום שזה היה המצב, אם נסיר את הפיגומים זה יכול ליצור בעיה על-פי הערכת המצב שלך, ואתה תסיר את הפיגומים רק במצב אחד-– שהממשלה תורה לך על כך למרות שהממשלה מעולם לא הורתה לך לא להשאיר את זה ולא להשאיר את זה.

מירי רגב: אני מבינה את מה שאתה אומר.

מירי רגב: אתה אומר שיש כאן בעיה של הערכת מצב.

מירי רגב: אומרים פה אנשים שעוקבים אחרי העניין הזה - -

<מפכ"ל המשטרה רב-ניצב יוחנן דנינו: טוב, אז שיבואו ויחליפו אותי ויקבלו את ההחלטות.

מירי רגב: לא.

מירי רגב: - - לפני ארבע שנים הסירו אחד מהפיגומים ולא קרה כלום, חוץ מכותרת ב"הארץ".

מירי רגב: אומרים: בואו נשלים עם זה ונוריד את הפיגומים השני.

מירי רגב: אבל לא משנה, הבנתי.

מירי רגב: זה החלטה מדינית.

מירי רגב: אין החלטה מדינית כזאת שלא להוריד.

מירי רגב: זה החלטה כרגע של מציאות בשטח שכך היא נקבעה.

מירי רגב: השר, אני מבקשת ממך האם תוכל לאור זה ששמעת את כלל הדעות פה בוועדה לשקול את המלצתך ואת החלטתך בעניין זה למשטרה, לאור העובדה ששמעת כאן שקודם כל שאין כאן בעיה עם משרד החוץ והסכם עם ירדנים, ושנית, שהכותל הקטן הוא חלק מהכותל המערבי ומחר בכותל המערבי גם יהיה לנו פיגום שלא נצליח להעביר, בכל זאת זה המקומות הקדושים שלנו, ושלישית, אין החלטת ממשלה, משום שאנחנו חושבים שלא צריך להרחיב את הפרשנות של מה שקורה בירושלים ומשום שהתפקיד של המשטרה הוא גם לשמור על הסדר הציבורי כמו שאתם תמיד אומרים את זה.

מירי רגב: שמירה על הסדר הציבורי זה גם לא כל הזמן לכרסם במעמד המקומות הקדושים של היהודים אלא לאפשר באמת למקום הכותל להיות מקום נקי ומסודר ושיהודים יוכלו לבוא ולהתפלל שם כפי שצריך.

מירי רגב: לא נותנים להם לעבור את הכותל הקטן, אז לפחות בכותל הקטן שיוכלו להרגיש שהם יכולים לעשות את זה בצורה ראויה.

מירי רגב: אני אשמח אם תוכל לשקול את בקשת הוועדה בעניין הזה.

<שמואל ברקוביץ: חברת הכנסת רגב, בדיון הקודם הופיע נציג המשטרה ואמר שלמשטרה אין בעיה ל- - -, מה קרה בינתיים?

מירי רגב: נכון, יפה.

מירי רגב: זה גם מה שאמרתי למפכ"ל.

מירי רגב: משום שהמפכ"ל אמר שקציני המשטרה צריכים להגיד את מה שהוא אומר אז עמדתו היא כנראה הקובעת, לא העמדה של אותו נציג שהיה פה בוועדה.

<מפכ"ל המשטרה רב-ניצב יוחנן דנינו: אני לא יודע.

<מפכ"ל המשטרה רב-ניצב יוחנן דנינו: נמצא פה מפקד מחוז ירושלים - - -

מירי רגב: אבל היה פה נציג של המשטרה שאתם שלחתם, לא אני הבאתי אותו, שאמר: אין למשטרה בעיה להסיר את הפיגומים.

מירי רגב: ולכן, "ירדתי" על ראש העיר.

מירי רגב: ראש העיר אמר לי: לא, זה המפכ"ל.

מירי רגב: הבנו.

מירי רגב: כנראה שנציג המשטרה אמר את דעתו האישית ולא את עמדת המשטרה.

<מפכ"ל המשטרה רב-ניצב יוחנן דנינו: נמצאים פה כל המפקדים הרלוונטיים.

מירי רגב: איך קוראים לנציג המשטרה שהיה פה בפעם שעברה?

מירי רגב: אנחנו נביא לך אותו.

מירי רגב: הוא היה פה.

מירי רגב: הוא אמר: אין בעיה - - -.

מירי רגב: אני אעביר לך את הפרוטוקול.

מירי רגב: נציג המשטרה אמר פה: אין בעיה להסיר את הפיגומים, אין בעיה.

מירי רגב: אנחנו מבינים שיש בעיה והבעיה היא של המפכ"ל – אוקיי.

מירי רגב: אני מבקשת לשמוע ממך, השר, מה אתה אומר על זה.

<אביעד ויסולי: הפיגומים, אגב, זה הפרת חוק התכנון והבניה.

<אביעד ויסולי: אין לפיגומים האלה היתר בנייה.

מירי רגב: כבוד השר, בבקשה.

יצחק אהרונוביץ': אני ביקרתי שם ולא בפעם הראשונה וראיתי את הכותל הקטן.

יצחק אהרונוביץ': אני אומר לכם, מה שאני ראיתי, וזה נשמר, כל מה שהוזכר פה על-ידי מתי והחברים שבאמת יש שיפור דרמטי שם, גם מבחינת הניקיון, גם מבחינת התיקון של מפגעי בטיחות, החלפת קו הביוב, טיפול, הצבת מצלמות, ועוד כהנה וכהנה.

יצחק אהרונוביץ': אני אומר לכם, וגם על הפח שדיברנו, גם שם נמצא פתרון.

יצחק אהרונוביץ': מה שנשאר זה הפיגום עצמו שמחזיק שם את מה שאני לא הייתי, מעבר לפיגום הזה, מעבר לפח הגלי הזה, אבל זה מה שנשאר.

יצחק אהרונוביץ': אני אומר לכם, אני באמת לא מבין מה הבעיה.

יצחק אהרונוביץ': אני אומר את זה באחריות.

יצחק אהרונוביץ': האם הפח הגלי הזה זה הבעיה?

יצחק אהרונוביץ': אם זו הבעיה אני רוצה להבין.

יצחק אהרונוביץ': אין משהו.

יצחק אהרונוביץ': כרגע אפשר להתפלל, המקום נקי, מסודר, מתפללים.

יצחק אהרונוביץ': המוסלמים עוברים למוסלמים.

יצחק אהרונוביץ': הכול מסודר ונשאר הפח הגלי שנמצא מאחורי זה.

יצחק אהרונוביץ': הוא נמצא שם עשר שנים ואולי יותר, אני לא יודע.

יצחק אהרונוביץ': אני אומר לך באמת גברתי היושבת-ראש, מה רוצים?

יצחק אהרונוביץ': להוריד את הפח הגלי?

יצחק אהרונוביץ': זו הבעיה?

מירי רגב: שלא יהיה זבל על הכותל.

יצחק אהרונוביץ': לא, אין זבל.

<קריאות: יש זבל.

מירי רגב: זה זבל.

מירי רגב: מאחורי זה זה זבל.

מירי רגב: ראית את התמונות של מה שיש מאחורה?

יצחק אהרונוביץ': חבר'ה, אבל אני הייתי שם.

<מתתיהו הכהן דן: כבוד השר, מסתירים את הזבל עם הפח הגלי.

<מתתיהו הכהן דן: הנה, הזבל פה.

יצחק אהרונוביץ': אני אומר לכם, מה שנכנס לכותל הקטן להתפלל.

יצחק אהרונוביץ': אני לא ראיתי מאחורי הפח כי אני לא חפרתי.

מירי רגב: אז הוא מראה לך את התמונות מאחורי הפח.

יצחק אהרונוביץ': אני לא הייתי שם.

<מתתיהו הכהן דן: אבל אנחנו היינו שם.

יצחק אהרונוביץ': אני לא בא להתווכח איתכם.

יצחק אהרונוביץ': אני רק אומר, אני לא הייתי מאחורי מה שקורה אחרי הפח הגלי.

יצחק אהרונוביץ': בא המפקח הכללי ואומר: רבותי, בהערכת מצב שהוא ביצע, יש אפשרות לסכנה אם יקרה אם יורידו שם.

יצחק אהרונוביץ': הוא עשה הערכת מצב והוא אמר: רבותי, אני לא ממליץ לגעת בזה.

יצחק אהרונוביץ': אז אני אומר את עמדתי.

יצחק אהרונוביץ': עמדתי מקובלת על - - -, שהיא לא לגעת כרגע, ולא בהמשך, ואני מקבל את המלצת המפכ"ל ומפקד המחוז.

יצחק אהרונוביץ': אני מקבל את ההמלצה לא לגעת.

יצחק אהרונוביץ': אין לי שום כוונה לשנות את הסטטוס-קוו ואני תומך בעמדת המשטרה.

יצחק אהרונוביץ': יש אפשרות, גברתי יודעת את זה, לעלות לממשלה, זה גם בסדר גמור.

מירי רגב: אכן נעשה זאת.

יצחק אהרונוביץ': אין בעיה.

יצחק אהרונוביץ': אני אומר את עמדתי.

יצחק אהרונוביץ': אם יש כוונה להפרות סדר או לפגיעה או כל דבר אחר בהערכת מצב שהמפקח הכללי עשה, זאת ההמלצה אליי, אני מקבל את ההמלצה.

יצחק אהרונוביץ': אני חושב שכרגע המקום נראה טוב, מסודר.

יצחק אהרונוביץ': מה יש מעבר לפח הגלי אני לא יודע.

מירי רגב: זבל.

מירי רגב: אתה רוצה שאביא לך את התמונות?

יצחק אהרונוביץ': אני לא יודע, אני אמרתי.

מירי רגב: אבל למה שלא תבדוק מה יש שם?

יצחק אהרונוביץ': אבל אנחנו מדברים כרגע על הכותל הקטן.

מירי רגב: הכותל הקטן, נכון, שעליו מוצמד פח.

יצחק אהרונוביץ': אנחנו רוצים להרחיק אותו, להגדיל אותו?

יצחק אהרונוביץ': זאת הכוונה.

מירי רגב: לא.

יצחק אהרונוביץ': אז זה מה שאני מבין.

מירי רגב: על הכותל הקטן יש מין קיר כזה.

יצחק אהרונוביץ': אני הייתי שם.

מירי רגב: יפה.

מירי רגב: בין הקיר, בין הכותל הקטן לפח, יש זבל.

מירי רגב: אנחנו מבקשים ממך שאת הזבל הזה על המקום הקדוש תסירו.

יצחק אהרונוביץ': אני לא ראיתי שום זבל.

יצחק אהרונוביץ': ואם יש, יש שם מפקדים.

<קריאה: הנה התמונה.

יצחק אהרונוביץ': בין הפח לבין הזה אני לא ראיתי שום זבל.

יצחק אהרונוביץ': אני לא יודע איך אפשר להגיע לשם כי הפח הוא מלמעלה עד למטה.

מירי רגב: אז אנחנו נלך יחד איתך.

יצחק אהרונוביץ': אני אומר מה שאני ראיתי.

יצחק אהרונוביץ': אתם אומרים שיש זבל - - -

מירי רגב: זבל, מזה זה בא.

יצחק אהרונוביץ': אני לא מתווכח איתכם.

מירי רגב: הנה, זה הזבל שיש.

מירי רגב: הרי מזה זה בא.

יצחק אהרונוביץ': אני לא יודע.

<מתתיהו הכהן דן: כבוד השר, אנחנו - - -

יצחק אהרונוביץ': מתי, היכולות שלך שאתה יודע מה קורה מאחורי הפח.

יצחק אהרונוביץ': לי אין את ה- - -

<מתתיהו הכהן דן: מה זה "היכולות שלי"?

<מתתיהו הכהן דן: אני ראיתי את הזבל.

מירי רגב: אבל ראינו את הזבל.

יצחק אהרונוביץ': אבל אני בא משם.

<מתתיהו הכהן דן: כיסו את זה.

<מתתיהו הכהן דן: במקום לזרוק את הזבל אל הפח הביאו את הפח אל הזבל וכיסו.

<מתתיהו הכהן דן: כל פח אשפה אתה לא רואה את הזבל כי הוא מכוסה.

יצחק אהרונוביץ': חבר'ה, אפשר לנקות את הזבל?

<קריאה: כן.

יצחק אהרונוביץ': שינקו.

<מתתיהו הכהן דן: אבל המשטרה לא נותנת, זו הנקודה.

<מתתיהו הכהן דן: אני אסביר לך רגע.

<מתתיהו הכהן דן: אגב, יכול להיות שכל הדיון הזה לא היה מתקיים אם כשבאנו לנקות את פסולת הבניין שהשכנים שפכו שם עם הוואקף היינו מנקים.

<מתתיהו הכהן דן: הפיגום היה נשאר, שום דבר לא היה עולה על סדר יומה של הוועדה.

<מתתיהו הכהן דן: אלא מה?

<מתתיהו הכהן דן: המשטרה טענה שאסור לנקות את פסולת הבניין.

<מתתיהו הכהן דן: עשו מזה סיפור.

<מתתיהו הכהן דן: זה סתם היה נגמר בדקה אחת.

<מתתיהו הכהן דן: יש שם פסולת בניין.

יצחק אהרונוביץ': מתי, ממתי התמונה הזו?

<מתתיהו הכהן דן: מיום אחד לפני ששמו את הפח הגלי הזה.

יצחק אהרונוביץ': מתי זה היה?

<מתתיהו הכהן דן: תשס"ד.

יצחק אהרונוביץ': באיזה שנה?

יצחק אהרונוביץ': 2004?

<מתתיהו הכהן דן: נכון.

יצחק אהרונוביץ': נגמר.

<מתתיהו הכהן דן: לא, זה נשאר.

יצחק אהרונוביץ': אין.

<מתתיהו הכהן דן: יש.

יצחק אהרונוביץ': יש פח גלי.

<מתתיהו הכהן דן: הפח הזה זה פח אשפה שבנו אותו על הכותל.

<מתתיהו הכהן דן: ריבונו של עולם, יש לך את הרגש היהודי לא פחות ממני - יותר.

<מתתיהו הכהן דן: אתה לא יכול - - -

יצחק אהרונוביץ': מתי, כדי להבהיר את הדברים, אני לא אתן לשנות ולא אוריד את הפח, נקודה.

<מתתיהו הכהן דן: אתה מוכן שיהיה פח אשפה על הכותל?

יצחק אהרונוביץ': לא אמרתי.

<מתתיהו הכהן דן: זה מה שיש.

יצחק אהרונוביץ': אתה ראית?

<מתתיהו הכהן דן: כן.

<מתתיהו הכהן דן: הפח גלי זה פח אשפה על הכותל.

<מתתיהו הכהן דן: יצקו אותו על הכותל.

יצחק אהרונוביץ': אי-אפשר לראות, אני הייתי שם.

<מתתיהו הכהן דן: אבל הפח גלי זה פח אשפה שבנוי.

<מתתיהו הכהן דן: כבוד השר, ריבונו של עולם, בנו פח אשפה על הכותל.

<מתתיהו הכהן דן: מה, אנחנו מזמן התורכים?

<מתתיהו הכהן דן: בנו פח אשפה על הכותל.

מירי רגב: אם אנחנו נלך לשם כדי לראות מה יש ב- - -

יצחק אהרונוביץ': אבל אני הייתי, מירי.

יצחק אהרונוביץ': אני ראיתי.

יצחק אהרונוביץ': אני נעמד מול הפח אני לא רואה כלום.

<מתתיהו הכהן דן: כי זה פח אשפה.

יצחק אהרונוביץ': מה, יש לכם עיניים שרואות את הפח?

<מתתיהו הכהן דן: אבל בכל פח אשפה ברחוב לא תראה את הזבל כי הוא מכוסה.

<מתתיהו הכהן דן: זה פח אשפה שבנו על - - -, כבוד השר.

יצחק אהרונוביץ': אבל איך אתם יודעים?

מירי רגב: אנחנו נוכיח שיש זבל בין הפח לכותל.

יצחק אהרונוביץ': אבל איך אתם יודעים?

יצחק אהרונוביץ': אני הייתי שם, אין.

מירי רגב: מה "אין"?

מירי רגב: אתה לא ראית מה יש מאחורי הפח.

מירי רגב: אתה בעצמך אומר שלא ראית.

מירי רגב: אם לא ראית זה לא אומר שאין זבל.

<מתתיהו הכהן דן: לפני שנה וחצי גלעד ארדן היה השר הממונה על איכות הסביבה.

יצחק אהרונוביץ': ולמה הוא לא הוריד את זה?

<מתתיהו הכהן דן: סליחה, רגע.

<מתתיהו הכהן דן: אני אספר לך.

<מתתיהו הכהן דן: הוא גם לא האמין.

<מתתיהו הכהן דן: כולם אמרו לו: אין כלום, אין כלום.

<מתתיהו הכהן דן: הלך, שלח פקיד.

<מתתיהו הכהן דן: הכניס מצלמה מבעד לפח כדי לאמת את התמונות שאנחנו מחזיקים והוא השתכנע.

<מתתיהו הכהן דן: ואז היה פה דיון אצלו.

<מתתיהו הכהן דן: בא אליו מפקד המחוז דאז ניסו שחם, אמר לו: על גופתי המתה.

<מתתיהו הכהן דן: את הזבל לא תוציא.

<מתתיהו הכהן דן: יש זבל ואתה לא תוציא את הזבל.

יצחק אהרונוביץ': אתה יכול להוציא את הזבל בלי להוריד את הפח?

<מתתיהו הכהן דן: הפח הזה - אתם בניתם אותו.

יצחק אהרונוביץ': אני שואל.

<מתתיהו הכהן דן: לא, אי-אפשר.

יצחק אהרונוביץ': אי-אפשר.

יצחק אהרונוביץ': הבעיה היא עם הפח.

<מתתיהו הכהן דן: הבעיה היא הפח.

<מתתיהו הכהן דן: הבעיה היא שהעירייה בגיבוי המשטרה בנתה פח אשפה על הכותל.

יצחק אהרונוביץ': מה?

<מתתיהו הכהן דן: בנתה פח אשפה.

<מתתיהו הכהן דן: כבוד השר, אני בטוח שאתה לא יכול להשלים עם זה.

יצחק אהרונוביץ': מאה אחוז.

יצחק אהרונוביץ': רבותיי, תודה רבה.

מירי רגב: שנייה, אני רק רוצה לסכם.

מירי רגב: קודם כל, אני רוצה להגיד את מה שאמר גם מתי בתחילת הדיון, מה שאמרתי גם בדיון שעבר ויצא גם בסיכום הדיון.

מירי רגב: אם המפכ"ל היה קורא אז הוא היה רואה את זה.

מירי רגב: אמרתי גם אז שמאז שהתערבה הוועדה במה שקורה בכותל הקטן היכולת של היהודים להגיע לכותל הקטן היא מדהימה.

מירי רגב: זה בזכות המשטרה, ואני מברכת על כך.

מירי רגב: אמרתי את זה וגם סיכמתי את זה בדיון שעבר ואני חוזרת על זה פה עכשיו ואומרת את זה, ואני שמחה על כך.

מירי רגב: נעשות שם כל מיני עבודות יחד עם רשות העתיקות, וזה יופי וזה חשוב.

מירי רגב: הדבר היחידי שנשאר זה באמת הסוגיה של הזבל שמכוסה על-ידי הפיגומים משום שאתה טוען שאתה לא יודע שזה זבל - - -

יצחק אהרונוביץ': אני לא ראיתי זבל.

יצחק אהרונוביץ': אין לי עיניים שחודרות את הפח.

<מתתיהו הכהן דן: אפשר לשלוח גורמי מודיעין שיחפרו שם.

מירי רגב: רגע, רגע.

מירי רגב: משום שאתה אומר שאתה לא יודע שזה זבל כי אתה גם לא מוכן הרי שזבל יהיה על הכותל הקטן שזה מקום קדוש, לא אני שולחת, המשטרה, שהמשטרה תצלם את מה שיש מאחורי הקיר בין הפח לכותל.

מירי רגב: אם היא תראה שיש שם זבל שתפנה את זה.

מירי רגב: אם היא תראה שאין שם זבל שלא תפנה את זה.

<מפכ"ל המשטרה רב-ניצב יוחנן דנינו: יש לנו תמונה כזאת וראינו אותה ואני ראיתי אותה.

<מפכ"ל המשטרה רב-ניצב יוחנן דנינו: זה לא זבל, זה חומרי בניין של בנייה.

<קריאה: זה לא זבל?

<מפכ"ל המשטרה רב-ניצב יוחנן דנינו: רגע, בוא נדבר עברית.

<מפכ"ל המשטרה רב-ניצב יוחנן דנינו: חומרי בנייה שנמצאים שם בתוך הפיגומים במין תאים, תאים, תאים כאלה ועליהם יש את הדבר הזה.

<מפכ"ל המשטרה רב-ניצב יוחנן דנינו: אגב, זה גם בעצם סוג של קיר, אם את רוצה להתייחס אליו כך.

<קריאה: מה?

<מפכ"ל המשטרה רב-ניצב יוחנן דנינו: רגע, שנייה.

<מפכ"ל המשטרה רב-ניצב יוחנן דנינו: הפח הזה – הרי הוא מחזיק, נכון?

<מתתיהו הכהן דן: הוא לא מחזיק כלום, הוא רק מכסה את הערווה של - - -

<מפכ"ל המשטרה רב-ניצב יוחנן דנינו: רגע.

<מפכ"ל המשטרה רב-ניצב יוחנן דנינו: אם זה באמת היה איזה שקית זבל שאתה מזיז אותה ובזה היה נגמר העניין – הרי זה לא האישו.

<מפכ"ל המשטרה רב-ניצב יוחנן דנינו: כדי לעשות מה שמבקשים פה צריך להוריד שם את הפח הזה.

<מפכ"ל המשטרה רב-ניצב יוחנן דנינו: ההורדה של הפח הזה היא בדיוק על מה שדיברנו בעניין ההערכה שיש.

מירי רגב: הבנתי.

מירי רגב: אז אני מבקשת כרגע, האם אנחנו יכולים לקבל לוועדת הפנים תמונות עדכניות של מה שיש מאחורי, בין הפח לכותל?

<מפכ"ל המשטרה רב-ניצב יוחנן דנינו: אנחנו יכולים, אני חושב.

<מפכ"ל המשטרה רב-ניצב יוחנן דנינו: אפשר לארגן את זה.

מירי רגב: יפה.

מירי רגב: אז אני מבקשת לקבל את זה.

מירי רגב: אחרי שנקבל את זה, כבוד השר, אני מבינה שההחלטה שלך היא לקבל את המלצת המפכ"ל.

מירי רגב: משום שזה בכל זאת נושא שאני חושבת שהממשלה צריכה לתת את הדעת, אחרי שנקבל את התמונות המסודרות והעדכניות שהמשטרה יעבירו לנו, אנחנו מסמך מסודר להחלטת הממשלה עם התמונות של חומרי הפסולת והבניין וממשלת ישראל תחליט.

מירי רגב: אם ממשלת ישראל תחליט שבעיניה על הכותל הקטן, המקום הקדוש, יכולים להיות חומרי אשפה ובניין, זו החלטת הממשלה.

מירי רגב: אם היא תחליט שלא אז היא תורה למפכ"ל להסיר את הפיגומים.

מירי רגב: תודה רבה לכולם.